સબમિસિવ અને દબાયેલી હાઉસવાઇફના રોલમાં કોંકણા સેન શર્માએ ખૂબ સરસ એક્ટિંગ કરી છે, દર્શકો એના પાત્ર સાથે તુરંત કનેક્ટ થઇ શકે છે અને તેની લાગણી અનુભવી શકે છે. રત્ના પાઠક શાહનું આધેડ ઉંમરની સ્ત્રીનું પાત્ર સૌથી વધુ રસપ્રદ અને બોલિવૂડ માટે બોલ્ડ કહી શકાય એવું છે, આ પાત્ર ભજવવાની તેમની હિંમત અને એક્ટિંગ સ્કિલને ખરેખર સલામ છે. રત્ના પાઠક શાહે પોતાના પાત્ર સાથે પૂરેપૂરો ન્યાય કર્યો છે. ફિલ્મ જોયા પછી તમને બુઆજીનું પાત્ર શરમજનક ન લાગે એની પુરી દરકાર રાખવામાં આવી છે. આહના કુમારા અને પ્લબિતાની એક્ટિંગ પણ વખાણવા લાયક છે.